Hvad skal man være opmærksom på, når man tager hunden med på ferie?
Hvis du har hunden med på ferie, skal du være opmærksom på, at der er steder, hvor det i perioder er påkrævet at holde hunden i snor. For eksempel skal hunde holdes i snor på stranden i sommerhalvåret, der strækker sig fra april til september. I vinterhalvåret kan hunden uden problemer løbe frit på stranden. Denne regel er både til for at beskytte badende strandgæster og de fugle, der yngler på stranden.